คุณค่ะหนูมีอาการปวดหัวเหมือนเข็มแทงในหัวและมีอาเจียนตอนเช้าหลังตื่นเวลาปวดมาๆๆยาแก้ปวดเอาไม่อยู่ไป รพ ก้ฉีดยามาให้ตอนนี้น้ำหนักลด เบื่ออาหาร ลิ้นช้าอาการแบบนี้เป็นประมาณ 1 อาทิต ปวดตลอดปวดทุกวันบางที่นั้งอยู่เฉยก้รู็ปวดขึ้นมานอนพักก็เจ็บในหัวๆๆตลอดเลยค่ะ
สวัสดีครับ อาการปวดหัวมีหลายชนิดและสามารถเกิดได้จากหลายสาเหตุด้วยกันครับ เช่น จากปลายประสาทบริเวณใบหน้าหรือหนังศรีษะอักเสบ กล้ามเนื้อบริเวณบ่าหรือคอถูกใช้งานมากเกินไปจนหดเกร็ง หรือกระอาจจะเป็นภาวะอักเสบของเนื้อเยื่อสมองหรือหลอดเลือดสมองก็เป็นได้ครับ สามารถอ่านเกี่ยวกับอาการปวดหัวได้ที่นี่ครับจากอาการของ เห็นว่าอาการหลักๆของคือ อาการปวดหัวจี๊ดๆ เป็นๆหายๆ ร่วมกับอาการคลื่นไส้อาเจียน มาประมาณ 1 สัปดาห์ นะครับ อาการเหล่านี้เป็นอาการที่เกิดได้จากหลายสาเหตุครับ ทั้งอาการปวดแบบไม่มีความผิดปกติที่อวัยวะต่างๆเช่นไมเกรนความเครียดการนอนดึกหรือนอนน้อยหรืออาจเป็นอาการเส้นประสาทอักเสบกล้ามเนื้อคอบ่าไหล่เกร็งหรืออาจจะเกิดจากโรคที่รุนแรงเช่นเลือดออกในสมองก้อนเนื้องอกในสมองก็เป็นได้ครับการวินิจฉัยอาการปวดหัวจำเป็นต้องได้ประวัติของอาการเช่นลักษณะอาการปวด อาการร่วม เวลาที่ปวด กิจกรรมที่ทำให้ดีขึ้นหรือแย่ลง อาการปวดเป็นมากขึ้นเรื่อยๆหรือไม่ มีอาการแขนขาอ่อนแรงร่วมด้วยหรือไม่ มีประวัติไมเกรนในครอบครัวหรือเปล่า ประวัติการโดนกระแทดที่ศีรษะ เป็นต้นครับ นอกจากนี้ควรได้รับการตรวจร่างกายอย่างละเอียดรวมถึงอาจต้องใช้การตรวจพิเศษเช่นการทำ CT scan ร่วมด้วยเพื่อการกำหนดแนวทางการรักษาต่อไปครับเบื้องต้นขอแนะนำให้ลองไปตรวจที่โรงพยาบาลอีกครั้งครับ โดยเล่าอาการให้คุณฟังอย่างละเอียดครับ ระหว่างนี้การดูแลตัวเองเบื้องต้นที่ทำได้คือพยายามลดสาเหตุของความเครียด หากิจกรรมที่ได้ขยับตัวทำเช่นออกกำลังกายหรือเดินเล่นนอกบ้าน ลองยืดกล้ามเนื้อต้นคอ พยายามทานอาหารหลากหลาย ดื่มน้ำให้เพียงพอ รวมทั้งสังเกตอาการตัวเอง ถ้าอาการปวดหัวแย่ลง มีไข้ขึ้น มีอาการอ่อนแรงที่แขนหรือขา การมองเห็นเปลี่ยนแปลงเช่นเห็นภาพเบลอไม่ชัด อาการอาเจียนไม่ดีขึ้นไม่สามารถทานอาหารได มีอาการชักเกร็ง กระตุก ควรไปพบแพทย์ที่โรงพยาบาลทันทีเลยนะครับ ่